open-index/open-wikipedia-markdown huggingface dataset:
איירה האריס

**איירה האריס** (באנגלית: **Ira Harris**; 31 במאי 1802 – 2 בדצמבר 1875) היה משפטן וסנאטור אמריקאי מניו יורק. הוא גם היה חבר של אברהם לינקולן.

## ביוגרפיה
איירה האריס נולד בצ'ארלסטון שבניו יורק ב-31 במאי 1802. הוא גדל בחווה, וב-1824 השלים את לימודיו ביוניון קולג'. לאחר מכן למד משפטים באולבני ובשנת 1827 התקבל ללשכת עורכי הדין.

הוא היה איש המפלגה הוויגית וכיהן כחבר האספה המדינתית של ניו יורק בשנים 1845 ו-1846. הוא היה ציר בוועידת החוקה של מדינת ניו יורק משנת 1846 וחבר בסנאט של מדינת ניו יורק ב-1847.

מ-1847 עד 1859 כיהן כשופט של בית המשפט העליון בניו יורק ובשנים 1850 ו-1858 כיהן כשופט של בית המשפט לערעורים בניו יורק.

בפברואר 1861, האריס נבחר לחבר הסנאט של ארצות הברית מטעם ניו יורק להחליף את ויליאם סיוארד שלא ביקש להיבחר מחדש, ומונה למזכיר המדינה של ארצות הברית על ידי אברהם לינקולן. בסנאט כיהן האריס בוועדות ליחסי חוץ, ברשות השופטת ובוועדה המשותפת למדינות הדרום. למרות שבדרך כלל תמך בממשל, לא חשש להביע את התנגדותו לכל הצעדים, פופולריים ככל שיהיו אז, שנראו לו לא חכמים ולא צודקים. הוא ביקר את לינקולן בבית הלבן לעיתים קרובות ופיתח עמו ידידות. הוא גם היה חבר טוב של קודמו בסנאט, ויליאם סיוארד.

בנו ויליאם המילטון האריס (1838–1895) היה לוטננט קולונל במחלקת החימוש של צבא ארצות הברית. בתו קלרה האריס ובנו החורג/חתנו לעתיד הנרי ראת'בון היו האורחים של בני הזוג לינקולן בתיאטרון פורד ב-14 באפריל 1865, כאשר הנשיא נורה ונהרג על ידי ג'ון וילקס בות'. בות' דקר את ראת'בון בזרועו כשניסה למנוע מהמתנקש להימלט. קלרה והנרי נישאו ב-1867, אך הם היו גם אחים חורגים – האריס התחתן בשנית עם פאולין ראת'בון, אמו של הנרי.

האריס היה, במשך יותר מעשרים שנה, פרופסור לשוויון, משפט ופרקטיקה בבית הספר למשפטים של אולבני, ובמהלך כהונתו בסנאט נשא קורס הרצאות בבית הספר למשפטים של אוניברסיטת קולומביה (כיום אוניברסיטת ג'ורג' וושינגטון), וושינגטון די. סי. בסנאט, הוא גם כיהן בוועדה המשותפת לבנייה מחדש אשר ניסחה את התיקון ה-14 לחוקת ארצות הברית.

איירה האריס מת באולבני שבניו יורק ב-2 בדצמבר 1875. הוא נקבר בבית הקברות הכפרי באולבני עם אשתו הראשונה, קלריסה.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:בוגרי מכללת יוניון
קטגוריה:עורכי דין אמריקאים במאה ה-19
קטגוריה:פוליטיקאים צפוניים במלחמת האזרחים האמריקנית
קטגוריה:חברי הסנאט של ארצות הברית ממדינת ניו יורק
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1802
קטגוריה:אמריקאים שנפטרו ב-1875
הגביע האסטוני

**הגביע האסטוני בכדורגל** (באסטונית: **Eesti Karikas**) הוא טורניר כדורגל הנערך מדי שנה בידי התאחדות הכדורגל האסטונית ובו לוקחים חלק מועדוני כדורגל מאסטוניה.

## השתתפות
כל המועדונים המשחקים בליגת העל האסטונית ובליג השנייה האסטונית מתחרים. כמו כן חלק מהליגות הנמוכות יותר.

## שיטת התחרות
הטורניר נערך תחת שיטת "נוק-אאוט". בכל השלבים שהתחרות הקבוצות משחקות ביניהן שני משחקים (בית וחוץ) משחק הגמר נערך כמשחק בודד.

הקבוצה שזוכה בגביע מתמודדת בעונה שלאחר מכן בסופר קאפ האסטוני מול זוכת אליפות אסטוניה.

## היסטוריה

משחקי הגביע הלאומיים בכדורגל ברפובליקה הסובייטית הסוציאליסטית האסטונית, החלו למעשה מ-1946, עוד בתקופה שבה שלטה ברית המועצות בשטחה של אסטוניה, ובה השתתפו כלל מועדוני הכדורגל האסטונים.

ב-1991 עם התפרקותה של ברית המועצות, הוקמה מדינת אסטוניה והתחרות הראשונה תחת התאחדות הכדורגל האסטונית הייתה ב-1991.

## גמרי הגביע

### הגביע האסטוני (1938–1939)
* גביע זה מתועד ומוכר על ידי ההתאחדות האסטונית כיום.

### גמרי הגביע האסטוני בזמן מלחמת העולם השנייה (1940–1945)
* גביע זה לא מתועד ולא מוכר על ידי ההתאחדות האסטונית כיום.

### גמרי הגביע האסטוני תחת הרפובליקה הסובייטית (1946–1991)
* גביע זה לא מתועד ולא מוכר על ידי ההתאחדות האסטונית כיום.
* קבוצות אשר זכו בדאבל (בליגת העל האסטונית הסובייטית) באותה העונה מסומנות בכתב **מודגש**.

### הגביע האסטוני (1992–הווה)
* קבוצות אשר זכו בדאבל (בליגת העל האסטונית) באותה העונה מסומנות בכתב **מודגש**.

## זכיות לפי מועדון

## קישורים חיצוניים
* תוצאות גמר הגביע האסטוני באתר rsssf

קטגוריה:אסטוניה: כדורגל
קטגוריה:תחרויות ספורט באסטוניה
אסטוניה
Silver Springs

"**Silver Springs**" (בעברית: "**מעיינות כסופים**") הוא שיר שנכתב על ידי סטיבי ניקס ובוצע על ידי הלהקה הבריטית-אמריקאית פליטווד מק. שיר זה נועד במקור לאלבומה של הלהקה מ-1977 *[[Rumours]]*, אבל יצא כצד ב' לסינגל "Go Your Own Way". גרסה חיה של השיר יצאה כסינגל מתוך האלבום *[[The Dance (אלבום של פליטווד מק)|The Dance]]* מ-1997; גרסה זו של השיר הייתה מועמדת לפרס הגראמי להופעת הפופ הטובה ביותר על ידי צמד או קבוצה בשנת 1998. הסינגל קיבל, באופן משעשע, עיטור כסף (Silver) על מכירת 200,000 עותקים בבריטניה.

## היסטוריה
"Silver Springs" נכתב על ידי סטיבי ניקס בשביל האלבום *Rumours*, אך לבסוף הוא לא נכלל בו. ניקס ציינה כי הסרתו גרמה למתח רב בלהקה. השיר מתאר את נקודת המבט של ניקס על סיום מערכת היחסים שלה עם גיטרסיט הלהקה לינדזי בקינגהאם. לדבריה:

: 

מגזין רולינג סטון כתב על השיר: "ה'נתיחה שלאחר המוות' העדינה אך הנקמנית של ניקס בנושא הפרידה שלה מבקינגהאם [היא] מכת ברק רגשית. לשיר יהיו השלכות מאחורי הקלעים למשך עשרות שנים – והוא כמעט יוביל לפירוק הלהקה". בשל אורכו והקצב האיטי שלו, השיר לא נכנס לאלבום *Rumours* למרות מחאותיה החוזרות והנחרצות של ניקס. בסרט תיעודי משנת 1997 על יצירת *Rumours*, המהנדס והמפיק-שותף ריצ'רד דאשוט כינה אותו "השיר הטוב ביותר שלא זכה להיכנס לאלבום". השיר, יצא לבסוף כצד ב' של הסינגל "Go Your Own Way", שיר שנכתב על ידי בקינגהאם על הפרידה מניקס.

שנים לאחר מכן, אחרי שהסתיים סיבוב ההופעות *Behind the Mask* של הלהקה, ניקס עזבה את הלהקה עקב מחלוקת עם מיק פליטווד, שלא אפשר לה להוציא את "Silver Springs" באלבומה מ-1991 *Timespace – The Best of Stevie Nicks* כי הוא תכנן לכלול אותו באלבום האוסף *25 Years – The Chain*.

במהדורה מחודשת ומורחבת של *Rumors*, שיצאה ב-2004, "Silver Springs" כן נכלל.

### גרסה חיה
ב-1997, "Silver Springs" זכה ל'החייאה' כשהופיע באלבום ההופעה *[[The Dance (אלבום של פליטווד מק)|The Dance]]*. לדבריה של ניקס: "הגרסה הזועמת של השיר שהופיעה ב-*The Dance* נועדה לדורות הבאים... רציתי שאנשים יצפו ויבינו את מערכת היחסים שלי עם לינדזי. ניקס שמחה מאוד על כך שיכלה לבצע שוב את השיר ושהוא זכה לעדנה.

הגרדיאן ו-Paste דירגו את השיר במקום השישי והשני, בהתאמה, ברשימת 30 השירים הטובים ביותר של Fleetwood Mac.

## מיקומי שיא

## קישורים חיצוניים

## הערות שוליים

קטגוריה:שירי 1976
קטגוריה:סינגלים מ-1997
קטגוריה:שירי פליטווד מק
קטגוריה:שירים באנגלית
קטגוריה:שירים על פרידה
קטגוריה:סינגלים בהוצאת וורנר רקורדס
קטגוריה:סינגלים בהוצאת רפרייז רקורדס
הנרי פוסטר

**הנרי אלן פוסטר** (באנגלית: **Henry Allen Foster**; 7 במאי 1800 – 11 במאי 1889) היה עורך דין ופוליטיקאי אמריקאי מניו יורק. הוא כיהן קדנציה אחת בבית הנבחרים של ארצות הברית בין השנים 1837–1839 והיה לזמן קצר חבר הסנאט של ארצות הברית בין השנים 1844–1845.

## ביוגרפיה
### ראשית חייו
פוסטר נולד ב-7 במאי 1800 בהרטפורד שבקונטיקט, ומשפחתו עברה לקזנוביה שבניו יורק כשהיה ילד. הוא התקבל ללשכת עורכי הדין בשנת 1822, והחל לעסוק בכך ברומא, ניו יורק.

הוא היה שופט צוואות של מחוז אונידה בין השנים 1827 ל-1831, ובין 1835 ל-1839, ומפקח העיר רומא בין השנים 1829 ל-1830, ובין 1833 ל-1834. הוא היה חבר הסנאט של מדינת ניו יורק בין השנים 1831 ל-1834, ובין 1841 ל-1844.

### קונגרס
[ימין|ממוזער| קריקטורה קריקטורה משנת 1848 על [הבחירות לנשיאות ארצות הברית 1848|המירוץ לנשיאות ארצות הברית, בהשתתפות הנרי פוסטר בתור חזרזיר]]
פוסטר נבחר כחבר המפלגה הדמוקרטית לבית הנבחרים של ארצות הברית, וכיהן בתפקידו מ-4 במרץ 1837 ועד 3 במרץ 1839. לאחר מכן, חידש את עריכת הדין ברומא, ניו יורק. הוא מונה כאיש המפלגה הדמוקרטית לחבר הסנאט של ארצות הברית כדי למלא את המושב שהתפנה עקב התפטרותו של סילאס רייט, וכיהן מ-30 בנובמבר 1844 עד 27 בינואר 1845, אז נבחר יורש על ידי בית המחוקקים של המדינה.

### אחרית חייו ומותו
הוא כיהן כשופט של בית המשפט העליון בניו יורק בין השנים 1864 עד 1871, וכשופט של בית המשפט לערעורים בניו יורק ב-1870. מאוחר יותר כיהן כנשיא מועצת הנאמנים של מכללת המילטון וכסגן נשיא האגודה האמריקאית לקולוניזציה.

הוא מת ב-11 במאי 1899, ונקבר בבית הקברות של רומא, ניו יורק.

## קישורים חיצוניים
* 
* 

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממדינת ניו יורק
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1800
קטגוריה:אמריקאים שנפטרו ב-1889
גיורגי כוצ'וראשווילי

**גיורגי כּוֹצ'וֹרַאשְׁווִילִי** (בגאורגית: **გიორგი ქოჩორაშვილი**; נולד ב-29 ביוני 1999) הוא כדורגלן גאורגי המשחק בעמדת הקשר בספורטינג ליסבון מליגת העל הפורטוגלית ובנבחרת גאורגיה.

## קריירת מועדונים
כוצ'וראשווילי התחיל לשחק בקבוצת הכדורגל של סבורתלו טביליסי. ב-23 ביולי 2017 ערך את הופעת הבכורה שלו בקבוצה הבוגרת בהפסד 1–2 לטורפדו כותאיסי. כעבור כחודש הושאל לקבוצת הנוער של ז'ירונה הספרדית. ב-26 ביוני 2018 הצטרף לקבוצת המילואים של המועדון.

ב-19 ביולי 2019 חתם לשלוש שנים בלבאנטה והצטרף לקבוצת המילואים של המועדון. ב-12 ביולי 2020 ערך את הופעת הבכורה שלו בקבוצה הבוגרת בהפסד 1–2 לאתלטיק בילבאו. ב-30 באוגוסט 2022 הושאל לקאסטיון עד לסיום העונה.

## קריירה בינלאומית
בצעירותו שיחק כוצ'וראשווילי בנבחרות הצעירות של גאורגיה. ב-12 בספטמבר 2023 ערך את הופעת בכורה שלו בנבחרת הבוגרת בהפסד 1–2 ל.

השתתף עם הנבחרת ביורו 2024 ובישל את השער לז'ורז' מיקוטאדזה בהפסד 1–3 ל, שהיה שערה הראשון של הנבחרת באליפות אירופה בכדורגל, אי פעם. ב-7 בספטמבר 2024 הבקיע את שער הבכורה שלו בנבחרת בניצחון 1–4 נגד .

## קישורים חיצוניים

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני לבאנטה
קטגוריה:כדורגלני קאסטיון
קטגוריה:כדורגלני נבחרת גאורגיה
קטגוריה:כדורגלני יורו 2024
קטגוריה:ספורטאים זרים בספרד
קטגוריה:גאורגים שנולדו ב-1999
רייצ'ל הרדמן

**רייצ'ל רנה הרדמן** (באנגלית: **Rachel Renee Hardeman**; נולדה ב-1979 או 1980) היא אקדמאית אמריקאית בתחום בריאות הציבור. היא משמשת כפרופסור במחלקת מדיניות בריאות וניהול בבית הספר לבריאות הציבור באוניברסיטת מינסוטה. מחקריה מתמקדים בהשפעת הגזענות על תוצאות הבריאות, במיוחד בתחום בריאות האם בקהילות אפרו-אמריקאיות.

## ביוגרפיה
הרדמן נולדה וגדלה במיניאפוליס, מינסוטה. דודתה, שרון סיילס בלטון, הייתה האישה והאפרו-אמריקאית הראשונה שכיהנה כראש עיריית מיניאפוליס. אמה, שרי בלטון הרדמן, שימשה כחברת חבר המושבעים במשפט דרק שווין על רצח ג'ורג' פלויד.

בצעירותה, בילתה הרדמן זמן רב עם סבתה, ארנסטין בלטון, שהייתה פעילה חברתית וסבלה ממחלת כליות, מה שהצריך טיפול דיאליזה קבוע. חוויותיה עם סבתה השפיעו רבות על תפיסותיה בנוגע לשוויון בבריאות.

בשנת 1998, החלה ללמוד באוניברסיטת זייבייר בלואיזיאנה, שם למדה כימיה וספרדית. לאחר מכן המשיכה ללימודים בבית הספר לרפואה באמריקה הלטינית בקובה (ELAM), שם נחשפה למודל טיפולי יותר ממוקד בחולה, המתמקד במניעה וביחסים בין הרופא לחולה.

הרדמן חוקרת את הגורמים החברתיים שמשפיעים על הבריאות ומסתמכת על תיאוריות של הצטלביות כדי להבין את הפערים הבריאותיים. אחד מממצאיה הבולטים הוא שנשים אפרו-אמריקאיות במינסוטה נמצאות בסיכון כפול לעומת נשים לבנות למות במהלך לידה. הרדמן מאמינה שדוּלות, תומכות לידה שאינן בעלות תואר רפואי, יכולות לשפר את תוצאות הבריאות של אמהות אפרו-אמריקאיות.

בשנת 2016, ייסדה הרדמן תוכנית לחקר אי-השוויון בגזע ובתוצאות לידה. היא גם חקרה את המרכז "Roots Community Birth Center", שנוסד על ידי רבקה פולסטון, המיילדת האפרו-אמריקאית היחידה במינסוטה, ומספק טיפול מותאם תרבותית לקהילות אפרו-אמריקאיות.

הרדמן פעלה לשינוי תוכניות לימודים בבתי ספר לרפואה כדי להבטיח שתלמידים ילמדו לספק טיפול שוויוני לכל המטופלים. יחד עם הסוציולוגית והרופאה ברוק קנינגהם, פיתחה תוכנית לימודים שמטרתה לצמצם פערים בריאותיים.

בתקופת מגפת הקורונה, חקרה הרדמן את השפעות המחלה על קהילות מיעוטים, וטענה שהמגפה חשפה את הליקויים במערכת הבריאות האמריקאית. בנוסף, היא הציעה שהמגפה עשויה להוות הזדמנות "לבנות מערכת חדשה". בעקבות רצח ג'ורג' פלויד, טענה הרדמן שגזענות ממסדית ואלימות משטרתית הן בעיות בריאות ציבוריות.

בפברואר 2021, ייסדה הרדמן את מרכז המחקר לשוויון בריאותי ואנטי-גזענות באוניברסיטת מינסוטה, במימון תרומה של 5 מיליון דולר מקרן בלו קרוס ומגן הבריאות של מינסוטה.

### חיים אישיים
הרדמן נשואה לרופא אדוארדו מדינה ולהם בת בשם לילה.

## פרסים והוקרות
* 2015: המאמר הנקרא ביותר בבלוג של Health Affairs
* 2016: פרס המאמר המקצועי של הדירקטוריון האמריקאי לרפואה פנימית
* 2019: פרס זכויות האדם וצדק חברתי של אוניברסיטת מינסוטה
* 2024: רשימת 100 האנשים המשפיעים ביותר של מגזין טיים

## קישורים חיצוניים
* 

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:בריאות הציבור
קטגוריה:סגל אוניברסיטת מינסוטה
קטגוריה:פעילות אפרו-אמריקאיות
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
מפקד להק

**מפקד להק** (באנגלית: **Group captain**; בקיצור: **Gp Capt** או  **G/C**; סימול נאט"ו: **OF-5**) היא דרגת קצונה בכירה בחיל האוויר המלכותי (RAF). מפקד להק מקבילה לדרגת קולונל בצבא הבריטי ובחיל הנחתים המלכותי (RM) או לדרגת קפטן בצי המלכותי הבריטי (RN).

מפקד להק היא דרגה בכירה מדרגת מפקד כנף וזוטרה לדרגת קומודור אוויר. הדרגה משמשת גם את חילות האוויר של מדינות רבות בעלות השפעה בריטית היסטורית.

הדרגה המקבילה בחיל העזר האווירי לנשים (WAAF), חיל העזר האווירי האוסטרלי לנשים (WAAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "קצין להק".

## הדרגה במדינות שונות

RAAF O6 rank.png|חיל האוויר המלכותי האוסטרלי
RNZAF OF-5.svg|חיל האוויר המלכותי של ניו זילנד
US Air Force O6 shoulderboard.svg|חיל האוויר של ארצות הברית
Pak-air-force-OF-5.svg|חיל האוויר הפקיסטני
12-Namibia Air Force-GPCAPT.svg|חיל האוויר של נמיביה
Nigeria-AirForce-OF-5.svg|חיל האוויר הניגרי
TaT-Air Guard-OF-5.png|המשמר האווירי של טרינידד וטובגו
12.Ghana Air Force-COL.svg|חיל האוויר של גאנה


קטגוריה:דרגות צבאיות
קטגוריה:חיל האוויר המלכותי
קומודור אוויר

**קומודור אוויר** (באנגלית: **Air Commodore**; בקיצור: **Air Cdre** או  **Air Cmde**; סימול נאט"ו: **OF-6**) היא דרגת קצונה בכירה בחיל האוויר המלכותי (RAF). קומודור אוויר היא דרגת כוכב אחד והיא מקבילה לדרגת בריגדיר/בריגדיר גנרל בצבא הבריטי ובחיל הנחתים המלכותי (RM) או לדרגת קומודור בצי המלכותי הבריטי (RN).

קומודור אוויר היא דרגה בכירה מדרגת מפקד להק וזוטרה לדרגת תת מרשל אוויר. הדרגה משמשת גם את חילות האוויר של מדינות רבות בעלות השפעה בריטית היסטורית.

הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "מפקד אוויר".

## הדרגה במדינות שונות

RAAF O7 (OF6) AIRCDRE rank ins.svg|חיל האוויר המלכותי האוסטרלי
RNZAF OF-6.svg|חיל האוויר המלכותי של ניו זילנד
US Air Force O7 shoulderboard.svg|חיל האוויר של ארצות הברית
Pak-air-force-OF-6.svg|חיל האוויר הפקיסטני
13-Namibia Air Force-AIRCDRE.svg|חיל האוויר של נמיביה
Nigeria-AirForce-OF-6.svg|חיל האוויר הניגרי
TaT-Air Guard-OF-7.png|המשמר האווירי של טרינידד וטובגו
14.Ghana Air Force-MG.svg|חיל האוויר של גאנה


## קישורים חיצוניים

קטגוריה:דרגות צבאיות
קטגוריה:חיל האוויר המלכותי
האיחוד הדמוקרטי הבין-לאומי

**האיחוד הדמוקרטי הבין-לאומי** (בגרמנית: **IDU – Internationale Demokratische Union**; ידוע בתור **האיגוד הדמוקרטי הבינלאומי** עד ספטמבר 2023) הוא ברית בין-לאומית של מפלגות פוליטיות מהמרכז-ימין. המטה הראשי במינכן, גרמניה. ה-IDU מורכב מ-84 חברים מלאים ושותפים מ-65 מדינות. בראשה עומד סטיבן הרפר, ראש ממשלת קנדה לשעבר. יש לו שני ארגונים בין-לאומיים קשורים (האיחוד הבין-לאומי הצעיר הדמוקרטי ואיגוד הדמוקרטיה הבין-לאומית לנשים) ושישה ארגונים אזוריים קשורים ("איחוד המפלגות של אמריקה הלטינית", "האיחוד הדמוקרטי באסיה פסיפיק", "האיחוד הדמוקרטי הקאריבי", "האיחוד הדמוקרטי של אפריקה", מפלגת העם האירופית ו"השמרנים האירופיים ומפלגת הרפורמים").

בין המפלגות החברות בברית נמצא מפלגת הליכוד הישראלית.

## קישורים חיצוניים

* 

קטגוריה:גרמניה: ארגונים
מפקד כנף

**מפקד כנף** (באנגלית: **Wing commander**; בקיצור: **Wg Cdr** או  **W/C**; סימול נאט"ו: **OF-4**) היא דרגת קצונה בכירה בחיל האוויר המלכותי (RAF). מפקד כנף מקבילה לדרגת לוטננט קולונל בצבא הבריטי ובחיל הנחתים המלכותי (RM) או לדרגת קומנדר בצי המלכותי הבריטי (RN).

מפקד כנף היא דרגה בכירה מדרגת מפקד טייסת וזוטרה לדרגת מפקד להק. הדרגה משמשת גם את חילות האוויר של מדינות רבות בעלות השפעה בריטית היסטורית.

הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "קצין כנף".

## הדרגה במדינות שונות

RAAF O5 rank.png|חיל האוויר המלכותי האוסטרלי
RNZAF OF-4.svg|חיל האוויר המלכותי של ניו זילנד
US Air Force O5 shoulderboard.svg|חיל האוויר של ארצות הברית
Pak-air-force-OF-4.svg|חיל האוויר הפקיסטני
11-Namibia Air Force-WGCDR.svg|חיל האוויר של נמיביה
Nigeria-AirForce-OF-4.svg|חיל האוויר הניגרי
TaT-Air Guard-OF-4.png|המשמר האווירי של טרינידד וטובגו
11.Ghana Air Force-LTC.svg|חיל האוויר של גאנה


קטגוריה:דרגות צבאיות
קטגוריה:חיל האוויר המלכותי
מפקד טייסת

**מפקד טייסת** (באנגלית: **Squadron Leader**; בקיצור: **Sqn Ldr** או **S/L**; סימול נאט"ו: **OF-3**) היא דרגת קצונה בכירה בחיל האוויר המלכותי (RAF) ובחילות האוויר של מדינות רבות בעלות השפעה בריטית היסטורית: בחיל האוויר המלכותי האוסטרלי (RAAF) ובחיל האוויר המלכותי של ניו זילנד (RNZAF): SQNLDR). 

הדרגה בכירה מדרגת לוטננט טיסה וזוטרה מדרגת מפקד כנף וזו הדרגה הנמוכה ביותר בסולם הדרגות של הקצונה הבכירה. לרוב היא מקבילה לדרגת לוטננט קומנדר בחיל הים ולדרגת מייג'ור בחילות אחרים.
 
הדרגה המקבילה בקוד הדרגות של נאט"ו היא OF-3.

הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ושירות הסיעוד של חיל האוויר המלכותי של הנסיכה מרי (PMRAFNS) (עד 1980) היה "קצין טייסת".

מפקד הטייסת שימש גם כמינוי לפיקוד על חיל פרשים (בריטניה) ודרגה (צרפת), לפחות מאז המאה התשע־עשרה. בארגנטינה הוא משמש כמינוי פיקודי הן על ידי חיל הפרשים של הצבא והן על ידי יחידות הטיסה של חיל האוויר הארגנטינאי (FAA). גם דרגת הפרשים של מפקד הטייסת בצרפת היא מקבילה למייג'ור, ומינוי הפרשים למפקד הטייסת בבריטניה תואם בדרך כלל גם לדרגה זו.

## הדרגה במדינות שונות

RAAF O4 rank.png|חיל האוויר המלכותי האוסטרלי
RNZAF OF-3.svg|חיל האוויר המלכותי של ניו זילנד
US Air Force O4 shoulderboard.svg|חיל האוויר של ארצות הברית
Pak-air-force-OF-3.svg|חיל האוויר הפקיסטני
10-Namibia Air Force-SQNLDR.svg|חיל האוויר של נמיביה
Nigeria-AirForce-OF-3.svg|חיל האוויר הניגרי
TaT-Air Guard-OF-3.png|המשמר האווירי של טרינידד וטובגו
10.Ghana Air Force-MAJ.svg|חיל האוויר של גאנה


קטגוריה:דרגות צבאיות
קטגוריה:חיל האוויר המלכותי
Finally Over It

***Finally Over It*** הוא אלבום האולפן השלישי של הזמרת האמריקאית סאמר ווקר, שיצא לאור ב-14 בנובמבר 2025 בהוצאת חברות התקליטים LVRN ואינטרסקופ רקורדס. אלבום זה מסמן את הפרק השלישי בסדרת *Over It* שלה, אחרי *[[Over It]]* (2019) ו-*[[Still Over It]]* (2021).

## רקע והכרזה
לאחר צאת אלבום האולפן השני שלה *[[Still Over It]]* ב-5 בנובמבר 2021, שיתפה פעולה ווקר עם מספר אמנים שונים בשנתיים הקרובות, כולל אשר, ארי לנוקס וסיארה. במאי וביוני 2023, ווקר הוציאה שני פרויקטים בשם *Clear 2: Soft Life* ו-*Clear: The Series*. יותר משנה לאחר מכן, ב-7 ביולי 2024, דווח כי ווקר עבדה על אלבום האולפן השלישי שלה כאשר שיתפה תמונות שלה באולפן ההקלטות לצד רשימת רצועות פוטנציאלית של תשעה-עשר שירים.

ב-4 באוקטובר 2024, יום השנה החמישי לצאת אלבום הבכורה שלה *Over It*, ווקר אישרה שישנו חלק שלישי לסדרת האלבומים שלה *Over It* על ידי שיתוף בד בספוטיפיי בצבע תכלת המתאר את שלושת שמות האלבומים כשהשלישי ריק בחלקו. שבוע לאחר מכן, ב-11 באוקטובר, הכריזה ווקר על צאת *Finally Over It* וכן על יציאת הסינגל המוביל "Heart of a Woman". טיזר נלווה פורסם בהתאם לכך. ההודעה הקולית שצורפה לטיזר נוצרה בהשראת הודעה מהחבר לשעבר שלה, ליל מיץ', לאחר פרידתם ב-2023.

## הערכה ביקורתית

## רשימת רצועות

;הערות
* "Spend It", "Drown In My Love", "Take Me Out This Club" כלולים רק בגרסאות הפיזיות של האלבום.
* "Go Girl" אינו כולל את דוג'ה קאט בגרסאות הפיזיות.
* "Baller" אינו כולל את Monaleo בגרסאות הפיזיות.
* "Stitch Me Up", "Baby" ו-"Allegedly" אינם זמינים בגרסאות הפיזיות.
* "Give Me a Reason" אינו כולל את Bryson Tiller בגרסאות הפיזיות.
* "Don't Make Me Do It/Tempted" נקרא "Don't Stop/Tempted" בגרסאות הפיזיות.

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת אינטרסקופ רקורדס
קצין טיסה

**קצין טיסה** (באנגלית: **Flying officer**; בקיצור: **Fg Off** או  **F/O**; סימול נאט"ו: **OF-1**) היא דרגת קצונה זוטרה בחיל האוויר המלכותי (RAF). קצין טיסה מקבילה לדרגת לוטננט בצבא הבריטי ובחיל הנחתים המלכותי (RM) או לדרגת תת-לוטננט בצי המלכותי הבריטי (RN).

הדרגה בכירה מדרגת קצין טייס וזוטרה מדרגת לוטננט טיסה. לרוב היא מקבילה לדרגת תת-לוטננט בחיל הים ולדרגת לוטננט בחילות אחרים.

הדרגה המקבילה בחיל העזר האווירי לנשים (WAAF) הייתה "קצינת מדור".

## הדרגה במדינות שונות

RAAF O2 (OF1) FLGOFF rank ins.svg|חיל האוויר המלכותי האוסטרלי
RNZAF OF-1b.svg|חיל האוויר המלכותי של ניו זילנד
US Air Force O2 shoulderboard.svg|חיל האוויר של ארצות הברית
Pak-air-force-OF-1b.svg|חיל האוויר הפקיסטני
08-Namibia Air Force-FLGOFF.svg|חיל האוויר של נמיביה
Nigeria-AirForce-OF-1b.svg|חיל האוויר הניגרי
TaT-Air Guard-OF-1b.png|המשמר האווירי של טרינידד וטובגו
08.Ghana Air Force-1LT.svg|חיל האוויר של גאנה


קטגוריה:דרגות צבאיות
קטגוריה:חיל האוויר המלכותי
קצין טייס

**קצין טייס** (באנגלית: **Pilot officer**; בקיצור: **Plt Off** או  **P/O**; סימול נאט"ו: **OF-1**) היא דרגת קצונה זוטרה בחיל האוויר המלכותי (RAF). קצין טייס מקבילה לדרגת לוטננט משנה בצבא הבריטי ובחיל הנחתים המלכותי (RM) או לדרגת פרח קצונה בצי המלכותי הבריטי (RN).

הדרגה בכירה מדרגת ממלא מקום קצין טייס וזוטרה מדרגת קצין טיסה. לרוב היא מקבילה לדרגת לוטננט משנה בחילות אחרים.

הדרגה המקבילה בחיל העזר האווירי לנשים (WAAF) הייתה "עוזר קצין מדור".

## הדרגה במדינות שונות

RAAF O1 (OF1) PLTOFF rank ins.svg|חיל האוויר המלכותי האוסטרלי
RNZAF OF-1a.svg|חיל האוויר המלכותי של ניו זילנד
US Air Force O1 shoulderboard.svg|חיל האוויר של ארצות הברית
Pak-air-force-OF-1a.svg|חיל האוויר הפקיסטני
07-Namibia Air Force-PLTOFF.svg|חיל האוויר של נמיביה
Nigeria-AirForce-OF-1a.svg|חיל האוויר הניגרי
TaT-Air Guard-OF-1a.png|המשמר האווירי של טרינידד וטובגו
07.Ghana Air Force-2LT.svg|חיל האוויר של גאנה


קטגוריה:דרגות צבאיות
קטגוריה:חיל האוויר המלכותי
לוטננט טיסה

**לוטננט טיסה** (באנגלית: **Flight lieutenant**; בקיצור: **Flt Lt** או  **F/L**; סימול נאט"ו: **OF-2**) היא דרגת קצונה זוטרה בחיל האוויר המלכותי (RAF). לוטננט טיסה מקבילה לדרגת קפטן בצבא הבריטי ובחיל הנחתים המלכותי (RM) או לדרגת לוטננט בצי המלכותי הבריטי (RN).

הדרגה בכירה מדרגת קצין טיסה וזוטרה מדרגת מפקד טייסת. לרוב היא מקבילה לדרגת לוטננט בחיל הים ולדרגת קפטן בחילות אחרים.

הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "נווט".

## הדרגה במדינות שונות

RAAF O3 rank.png|חיל האוויר המלכותי האוסטרלי
RNZAF OF-2.svg|חיל האוויר המלכותי של ניו זילנד
US Air Force O3 shoulderboard.svg|חיל האוויר של ארצות הברית
Pak-air-force-OF-2.svg|חיל האוויר הפקיסטני
09-Namibia Air Force-FLTLT.svg|חיל האוויר של נמיביה
Nigeria-AirForce-OF-2.svg|חיל האוויר הניגרי
TaT-Air Guard-OF-2.png|המשמר האווירי של טרינידד וטובגו
09.Ghana Air Force-CPT.svg|חיל האוויר של גאנה


קטגוריה:דרגות צבאיות
קטגוריה:חיל האוויר המלכותי
אדי מוכתר

**אדי מוכתר** (נולד ב-1952) הוא שחקן, במאי, ותסריטאי ישראלי.

## ביוגרפיה וקריירה
מוכתר נולד בעיראק, הוא נולד למשפחת מרובת ילדים מוכתר הוא הצעיר מבין עשרת הילדים. בילדותו הוא היה הארטיסט במשפחתו. לאחר שלמד במגמת אלקטרוניקה בתיכון המקצועי "מכס פיין", שירת בחיל הים ונפצע תוך כדי השירות. מוכתר למד משחק בניסן נתיב. במהלך השנים השתתף מוכתר במספר סרטים וסדרות טלוויזיה.

ב-1972 גילם את דמותו של בנדורה בסרט "שוד הטלפונים הגדול". באותה השנה גם שיחק בסרט "סלומוניקו" בתור קרוב משפחה ב"אזכרה". 

ב-1977 גילם פועל בסרט "הגן". באותה השנה גם הופיע בסרט "בוא נפוצץ מיליון". 

ב-1985 הופיע בסרט "קוקו בן 19".  

ב-1988 גילם את החקלאי מר בביוף בסרט "משחקים בחורף". 

ב-1989 דיבב את הדוד הנרי בסדרת הטלוויזיה "הקוסם מארץ עוץ". 

ב-1990 גילם את דנינו, פועל בסרט "המחצבה". 

ב-1993 התארח בסדרת הטלוויזיה "שכנים" ששודרה בערוץ הראשון גילם את דמותו של הרצל הפורץ.

ב-1994 הופיע בסרט "שחור" בתור גנן. 

ב-1997 שיחק בסרט "נקמה יהודית" גילם את משה. 

ב-1999 הופיע בסרט "חובו של אהרון כהן" בתפקיד אמנון, ידיד של אהרון כהן. 

ב-2002 הופיע בסדרת הטלוויזיה "המשאית" ששודרה בערוץ 2, גילם את ויקטור. 

ב-2003 שיחק את הרב בן יוסף בסדרת הטלוויזיה של ערוץ 10 "תיק סגור". 

ב-2005 שיחק בסרט "מלחמת המלבי" שיחק את ויקטור הגדול.

בשנים 2008–2009 התארח בעונה הראשונה והשנייה של הסדרה הקומית "רמזור" גילם את חיים הקוסם.

ב-2011 הופיע בסדרת הטלוויזיה של ערוץ 2 "פולישוק" שיחק את חבאני.

ב-2012 שיחק בסדרת הדרמה של yes "טקסי דרייבר" גילם את יו"ר הוועד.

ב-2017 גילם את יניב המייקר בסדרת הטלוויזיה הקומית "נפלת חזק" ששודרה בערוץ עשר. 

ב-2018 התארח בעונה השנייה של הסדרה הקומית "צומת מילר" ששודרה בקשת 12 גילם את פואד בדאלק. 

ב-2019 הופיע בסדרת הטלוויזיה "מצולמים" ששודרה ב־HOT.

ב-2021 התארח בסדרה הקומית של קשת 12 "סברי מרנן" גילם שומר.

### בתיאטרון
תפקידו הראשון בתיאטרון היה במחזמר "שמח בנמל", בבימויו של יוסף מילוא. בהמשך הופיע בהצגת "קול קרא והלכתי", על חנה סנש. מוכתר סיפר שהנושא של הצגה סחף אותו ושהוא קרא חומר עליה ואפילו נסע לבודפשט בעקבותיה.

בעבר שיחק לצידו של מתי סרי בהצגה "המלך" בבית ליסין, גילם את אביהו מדינה וגם שיחק בהצגה "מרשימותיו של מטורף".

ב-2022 כתב ושיחק במחזה "ג'ורג'י" המבוסס על חבר של חבר קרוב של מוכתר, שנפגע במלחמת יום הכיפורים והתאשפז למשך 25 שנה במוסד לפגועי נפש, בהצגה שיחק בתפקיד ראשי גילם את ג'ורג'י שעליו מבוסס המחזה.

### כבמאי
מוכתר היה הבמאי של להקת הנוער העירונית "עבר הווה עתיד", כשהמנהל המוזיקלי שם לצידו עד מותו היה עוזי חיטמן, בין בוגרי הלהקה היו אסנת וישינסקי, מיכל צפיר ורובי דואניאס. הלהקה לא החזיקה מעמד לאחר לכתו של חיטמן ומוכתר הקים בעירו תיאטרון קהילתי של חובבים, שם העלו את הצגות "כנר על הגג" ו'איש חסיד היה".

## חיים אישיים
מוכתר לא נישא מעודו, הוא חי בזוגיות עם אם לילדה, וכתחביב הוא מפסל להנאתו.

## קישורים חיצוניים

* 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים ילידי עיראק
קטגוריה:ישראלים שנולדו ב-1952
כריברט השני

ממוזער| הממלכות הפרנקיות. ממלכתו של כריברט השני בירוק.
**כריברט השני** (**Charibert II**; 607/617 – 8 באפריל 632) היה בנם של כלותאר השני מלך הפרנקים מהשושלת המרובינגית ואשתו הצעירה סיכילדה  אשר שימש לזמן קצר כמלך אקוויטניה משנת 629 ועד מותו, כשבירתו בטולוז.

לא ידוע מתי כריברט נולד בדיוק, ידוע רק שהוא היה "צעיר בכמה שנים" מאחיו למחצה דגוברט הראשון. לאביו כלותאר היו כנראה נישואים ביגמיים (שלא היו נדירים אז) וכריברט היה צאצא של האישה הצעירה.

כאשר מת אביו, כלותאר השני, בשנת 629, ניסה כריברט לקבל לידיו את ממלכת נויסטריה, כנגד אחיו הבכור דגוברט הראשון, שכבר היה מלך אוסטרזיה מאז 623. כריברט היה קטין ולכן היה מיוצג במשא ומתן על ידי דודו ברודולף (Brodulf), אחיה של המלכה סיכילדה. דגוברט הרג את ברודולף, אך לא התערב כאשר אחיו למחצה השתלט על הממלכה הכמעט עצמאית של אקוויטניה. ככל הנראה לא גרם האירוע לחילוקי דעות, שכן בשנת 631 היה כריברט לסנדקו של בנו של דגוברט, סיגברט השלישי.

ממלכתו של כריברט כללה את טולוז, קאור, אז'ן, פריגו וסאנט , אליהן הוסיף את נכסיו בגסקוניה. כריברט היה נשוי לגיזלה (Gisela), בתו של אמנד (Amand), שליט הגסקונים. כוחו הלוחם הכניע את התנגדותם של הבסקים, עד שכל נובמפופולניה  (שהפכה לדוכסות ואסקוניה) הייתה תחת שליטתו.

בשנת 632 מת כריברט בבלאי, ז'ירונד, וזמן קצר לאחר מכן נהרג בנו הפעוט כילפריך. אקוויטניה עברה שוב לידיו של דגוברט. כריברט ובנו קבורים בבזיליקה של סן-רומן  בבלאי.

## קישורים חיצוניים

## הערות שוליים

קטגוריה:השושלת המרובינגית
קטגוריה:מלכים פרנקים
קטגוריה:מלכים מהמאה ה-7
קטגוריה:ילידי המאה ה-7
קטגוריה:נפטרים ב-632
אברהם פינטר

**אברהם פינטר** (באנגלית: **Avrohom Pinter**) (תש"ט, 1949–י"ט בניסן תש"פ, 13 באפריל 2020) היה רב אנגלי ודמות מובילה בקהילה החרדית בסטמפורד היל, לונדון.

פינטר היה גם פוליטיקאי בממשל המקומי שכיהן כחבר במועצת רובע האקני מטעם הלייבור, נבחר בשנים 1982 (בה ניצח את המועמד טוני בלייר ו-1986). הרב פינטר ייצג את האינטרסים החרדיים בפורום היהודי בלונדון. בשנת 2014 דורג על ידי הג'ואיש כרוניקל במקום ה-32 ברשימת היהודים הבריטים המשפיעים שלהם. הוא ניהל את בית הספר היסודי לבנות "יסודות התורה", תפקיד בו זכה לשבחים רבים.

## ילדותו
הוריו של הרב פינטר היו הרב שמואל שמעלקא פינטר, שהגיע ללונדון מווינה בשנת 1938 כנער, ואשתו גיטל מרגוליס, בתו של הרבי מפרמישלאן. הוא נולד בבית הוריו בסטמפורד היל בשנת 1949 והיו לו שלושה אחים ושתי אחיות.

## פעילותו הציבורית
הרב פינטר דאג רבות לרווחת הקהילה החרדית בלונדון על כל גווניה, וכן לכל יהודי שביקש את עזרתו, וכן לצרכיה הרוחניים.

ביולי 2018, יחד עם 67 רבנים נוספים, חתם על מכתב פתוח למנהיג מפלגת הלייבור הבריטית דאז, ג'רמי קורבין, ובו ביקש כי ההגדרה המלאה של אנטישמיות שנוסחה על ידי כוח המשימה הבין-לאומי להנצחת זכר השואה (IHRA) תיכלל בקוד ההתנהגות של המפלגה.

## חיי משפחה
פינטר נישא לגיטל רחל בק בשנת תשל"א (1971). נולדו להם שני בנים וחמש בנות.
### בניו
* הרב ישראל פינטער, חתן הרב מטעטש בורו פארק, גר בארצות הברית.
* הרב חיים פינטער מלונדון, חתן ר' גרשון האגר רב בית המדרש "בית ישכר דוב" בגולדרס גרין, לונדון.

### חתניו
* הרב שלמה קוטיינר, רב בית המדרש יסוד העבודה סלונים בלונדון.
* הרב מנחם וינברג, בן הרב משה בצלאל ראש ישיבת סוכטשוב, גר בירושלים.
* הרב בנימין הלברשטאם, בן הרבי מגארליץ, גר בלונדון.
* הרב אהרן שוחט, בן הרבי מקארלין סטולין, גר בירושלים.
* הרב אשר יוסף בורנשטיין, בן הרבי מסוכטשוב, גר בלונדון.

## מותו ומורשתו
הרב פינטר נפטר בלונדון מנגיף הקורונה ב-13 באפריל 2020. ב"אינדיפנדנט" נכתב כי פינטר .

לאחר מותו, תואר על ידי ועד שליחי הקהילות של יהודי בריטניה כ"דמות אהובה מאוד ברחבי הקהילה, בניית גשרים בין קבוצות שונות של יהודים, הממשלה והחברה הבריטית הרחבה". רבים מכל קשתות הציבור האנגלי, היהודי והלא יהודי, ביכו את מותו.

בינואר 2022 הוכרז על הקמת ארגון חדש, **פינטר טראסט** (באנגלית: **"Pinter Trust"**), על שמו של הרב המנוח. בראשו עומד הרב אברהם שוגרמן, ומטרתו לשפר את התפיסה הציבורית כלפי יהודים חרדים בבריטניה.

## קישורים חיצוניים
* האתר הרשמי של The Pinter Trust 
* כתבה על חיי הרב פינטר ה-Jewish News 

## הערות שוליים

קטגוריה:רבנים חסידים
קטגוריה:לונדון: רבנים
קטגוריה:פעילי אגודת ישראל
קטגוריה:פוליטיקאים בריטים
קטגוריה:חברי מפלגת הלייבור (הממלכה המאוחדת)
קטגוריה:בריטים שנולדו ב-1949
קטגוריה:בריטים שנפטרו במגפת הקורונה
קטגוריה:בריטים שנפטרו ב-2020
דוריס (לבנון)

**ד֫וּרִיס** (בערבית: **دورس**, בתעתיק מדויק: **דורס**, נהגה: **ד֫וּרִיס** או **ד֫וּרֶס**) הוא כפר לבנוני שהוקם כשלושה קילומטרים דרומית-מערבית לעיר בעלבכ בעמק הבקאע,  אך עקב ההתרחבות האורבנית, בתי הכפר נושקים לבתי העיר. בסמוך ליישוב נמצא אתר קדוש למוסלמים שנקרא מקדש דוריס או: כיפת דוריס.
ממוזער|מקדש דוריס, 1881

## אטימולוגיה
לא ברור במדויק מה מקור השם. הדעה הפופולרית היא שהאתר הקדוש הוא קברו של קדוש בשם דוריס ועל שמו נקרא גם הכפר.

יש הסוברים שהמקום נקרא לזכר מלך שנקרא "דריוס" או לנסיכה "דוריס". 

## היסטוריה
### התקופה הנאוליתית
בשנת 1957 התגלה אתר ארכאולוגי מהתקופה הנאוליתית, אשר נמצא כקילומטר דרומית-מערבית לדוריס. הממצאים דומים לאלו, שנמצאו באתר , הממוקם כעשרה קילומטרים מצפון לדוריס. בשנת 1966 הארכאולוגית לוריין קופלנד גילתה באתר שלוש אבנים מסותתות בשיטת לוולואה.

### תקופת הברונזה התיכונה
בתקופת הברונזה התיכונה היה יישוב ב"תל דוריס". רוב כלי החרס שנמצאו יוצרו במקום, אך היו גם כלים שהגיעו מאזורים אחרים כגון חומס ואבלה, וכן מדרום לבנון.

### התקופה הרומית
במקום נמצאו שרידי נקרופוליס מהתקופה הרומית.

### תקופת ימי הביניים
בסמוך לכפר נמצא אתר קדוש למוסלמים שנבנה, ככל הנראה, ב-1243, בתקופה האיובית, כאחוזת קבר של קדוש בשם דוריס. באתר עומדים 8 חצאי עמודי גרניט, וממזרח להם נמצא סרקופג ללא כיסוי, שהועבר ממקומו כדי לשמש כמחראב, המסייע לכוון את התפילה לעבר מכה. העמודים הוסרו, ככל הנראה, מהריסות שבאתר בעלבכ, והורכבו באופן אקראי, אחד מהם הפוך.

## המאה ה-20
הכפר קיבל מעמד של יישוב ב-1936.

## דמוגרפיה
מספר הרשומים כתושבי הכפר עומד על כ-5,200 איש, אך בפועל גרים רק כמחצים והיתר היגרו. רוב התושבים הם שיעים, אך יש בכפר גם נוצרים וכמה כנסיות.

## כלכלה
תושבי הכפר התפרנסו בעבר בעיקר מחקלאות, אך עם תהליך האורבניזציה רבים עובדים כשכירים במגזר הציבורי והפרטי, במסחר, בתעשייה ובמקצועות חופשיים – בדוריס עצמה וגם בעיר הסמוכה.

עקב קרבתו של הכפר לבעלבכ, מוסדות שונים עברו מהעיר אל דוריס – בתי חולים, המרכז האזורי להגנה אזרחית, מועדוני ספורט, בתי משרדים ועוד.

## ראו גם

## הערות שוליים

קטגוריה:לבנון: אתרים ארכאולוגיים
קטגוריה:אתרים ארכאולוגים נאוליתים
קטגוריה:לבנון: יישובים
טמפודרום

**הטמפודרום** (בגרמנית: **Tempodrom**; מכונה גם **הטמפודרום החדש**, **Neues Tempodrom**) הוא אולם אירועים רב תכליתי בברלין.

האולם נוסד על ידי אירן מסינגר (Moessinger) ונפתח ב-1980 ליד חומת ברלין בצד המערבי של כיכר פוטסדאם, באוהל קרקס גדול. לאחר מספר שינויים במיקום, הוא שוכן כיום בבניין קבע ברובע קרויצברג.

## היסטוריה
מסינגר הוסמכה לאחות כאשר קיבלה בירושה 800,000 מארק מאביה; בעזבון זה הקימה את הטמפודרום באוהל קרקס. כספה אזל במהירות, והסנאט של ברלין הסכים לתרום כספים כדי להמשיך את הפעילות.

המיקום המקורי גרר תלונות על רעש, ובשנת 1985 עבר הטמפודרום לאתר בטירגארטן, אך נעקר עקב בניית משכן הקנצלר הגרמני החדש. הוצעה בנייה חדשה - לימים הבניין הנוכחי - והאוהלים הועברו לאתר זמני במהלך הבנייה. במאי 1999, המקום עבר למקום זמני אחר ליד תחנת הרכבת המזרחית של ברלין.
[ימין|ממוזער|200x200 פיקסלים| פנים הזירה הראשית בעת טורניר ה[סנוקר הגרמני מאסטרס 2012]]
בשנת 2001 נבנה מקום קבע באתר אנהאלטר באנהוף הישן, שחורבותיו שנפגעו מהמלחמה נהרסו ב-1960. חלק קטן מחזית התחנה הישנה נשמר, אך סככת הרכבת הוסרה והותירה שטח גדול ופתוח. הטמפודרום החדש הוקם במרכז אזור זה, עם מגרש משחקים בינו לבין שארית החזית, ושטח מיוער המשתרע בכיוון השני לכיוון תעלת לנדוור. הפירמה פון גרקן, מרג ושות' (Gerkan, Marg und Partner (GMP)) תכננה את הבניין החדש. תוכנית הקומה הבסיסית היא מרובעת, ומכילה שלושה חללי הופעות וכן ביסטרו ומשרדים ושירותים, מתחת למרפסת עם רצפת עץ המארחת אירועי בירה בעונה. שתי הזירות הן מעגליות. החלל הגדול יותר, במרכז, מכוסה ב-37 מטר של גג מפלדה ובטון שנועד להדהד את צורת האוהלים של האתר המקורי. חלל זה יכול להכיל 3,500 איש; הזירה הקטנה יותר מכילה 400 מושבים. החלל השלישי הוא הליקווידרום, "Liquidrom", מתקן אמבט תרמי / ספא הכולל אמבט מי מלח בקוטר 13 מטר, מצויד ברמקולים תת-מימיים כדי לספק חווית ספא רב חושית, שלוש סאונות בטמפרטורות של 55, 80 ו-90 מעלות צלזיוס, חדר אמבט אדים יחד עם שירותי עיסוי שונים. המבנה, בגודל 12,500 מ"ר, הושלם בשנת 2001 בעלות של כמעט 36 מיליון דולר - מעל פי שניים מהתקציב המקורי. החריגות הובילו להתפטרותו של סנטור המדינה שטרידר (Strieder), שהיה אחראי על המחלקה לפיתוח עירוני.

תאגיד טמפודרום פשט רגל ב-2005 והופעל על ידי כונס נכסים, כשמסינגר פרשה מתפקיד דירקטור. היא והמנהל לשעבר נורברט וואהל (Waehl) נשפטו בגין מעילה אך זוכו בשנת 2008. הטמפודרום מופעל כעת על ידי קבוצת Bremer KPS, שהשתלטה באפריל 2010 לנוכח איום עיקול על ידי לאנדסבנק ברלין (Landesbank Berlin).

## אירועים בולטים

להלן רשימת אמנים, אשר הופיעו בטמפודרום:

## קישורים חיצוניים
* 
* 

## הערות שוליים

קטגוריה:ברלין: אצטדיונים ומתקני ספורט
קטגוריה:ברלין: מבנים
גביע העצמאות הארמני

**גביע העצמאות הארמני** (בארמנית: **Հայաստանի Անկախության Գավաթ**) הוא טורניר כדורגל, הנערך מדי שנה על-ידי התאחדות הכדורגל הארמנית, ובו לוקחים חלק מועדוני כדורגל מארמניה.

## השתתפות
כל המועדונים המשחקים בליגת העל הארמנית ובליגה השנייה הארמנית מתחרים. כמו כן חלק מהליגות הנמוכות יותר.

## שיטת התחרות
הטורניר נערך תחת שיטת "נוק-אאוט".

הקבוצה שזוכה בגביע מתמודדת בעונה שלאחר מכן בסופר קאפ הארמני מול זוכת אליפות ארמניה.

## היסטוריה

משחקי הגביע הלאומיים בכדורגל ברפובליקה הסובייטית הסוציאליסטית הארמנית החלו למעשה מ-1939, עוד בתקופה שבה שלטה ברית המועצות בשטחה של ארמניה, ובה השתתפו כלל מועדוני הכדורגל הארמנים.

ב-1991 עם התפרקותה של ברית המועצות, הוקמה מדינת ארמניה והתחרות הראשונה תחת התאחדות הכדורגל הארמנית הייתה ב-1992.

## גמרי הגביע
### גמרי הגביע הארמני תחת הרפובליקה הסובייטית (1939 - 1991)
* גביע זה לא מתועד ולא מוכר על ידי ההתאחדות הארמנית כיום.
* קבוצות אשר זכו בדאבל (בליגת העל הארמנית הסובייטית) באותה העונה מסומנות בכתב **מודגש**.

### הגביע הארמני (1992 - כיום)
* קבוצות אשר זכו בדאבל (בליגת העל הארמנית) באותה העונה מסומנות בכתב **מודגש**.

## זכיות לפי מועדון

## קישורים חיצוניים
* 
* תוצאות גמר הגביע הארמני באתר rsssf

קטגוריה:ארמניה: כדורגל
ארמניה
פרנק היסקוק

**פרנק היסקוק** (באנגלית: **Frank Hiscock**; 6 בספטמבר 1834 – 18 ביוני 1914) היה עורך דין ופוליטיקאי אמריקאי שכיהן גם כחבר בית הנבחרים של ארצות הברית וגם כסנאטור אמריקאי מניו יורק. בסך הכל שירת את ניו יורק בקונגרס של ארצות הברית מ-1877 עד 1893.

## ביוגרפיה
### ראשית חייו
ימין|ממוזער| פרנק היסקוק
היסקוק נולד בפומפי, מחוז אונונדאגה, ניו יורק, ב-6 בספטמבר 1834. הוא סיים את לימודיו באקדמיית פומפי ולמד משפטים עם אחיו ל. האריס היסקוק. הוא התקבל ללשכת עורכי הדין בשנת 1855 והחל לעסוק בכך בטולי, מחוז אונונדאגה, ניו יורק. ל. האריס היסקוק ופרנק היסקוק היו המייסדים של חברת סירקיוז הידועה כיום בשם Hiscock & Barclay.

### קריירה פוליטית
בנוסף לעיסוק בעריכת דין, היסקוק השתלב בפוליטיקה, בתחילה כדמוקרטי נגד עבדות, ולאחר מכן כחבר במפלגת האדמה החופשית. היסקוק הפך לרפובליקני כאשר המפלגה נוסדה בשנות ה-50 של המאה ה-19, ושימש כתובע מחוז של מחוז אונונדגה בין השנים 1860 ל-1863. הוא היה חבר בוועידה החוקתית של המדינה בשנת 1867, כאשר נבחר למלא את המקום הפנוי שנגרם על ידי מות אחיו. בבחירות 1872 תמך היסקוק במועמד הרפובליקני הליברלי הוראס גרילי לנשיאות, ובשנת 1876 הוא היה ציר בוועידה הלאומית הרפובליקנית.

#### בית הנבחרים של ארצות הברית
הוא נבחר כחבר בית הנבחרים לקונגרס ה-45 ולארבעת הקונגרסים הבאים וכיהן מ-4 במרץ 1877 ועד 3 במרץ 1887. הוא היה יושב ראש ועדת בית הנבחרים להקצאות בקונגרס (הקונגרס ה-47). הוא נבחר מחדש ב-1886 לתקופת כהונה שהתחילה ב-4 במרץ 1887, אך התפטר כדי לקבל את מושב הסנאט של ארצות הברית אליו נבחר בינואר 1887.

#### הסנאט האמריקאי
היסקוק נבחר לסנאט של ארצות הברית על ידי בית המחוקקים של מדינת ניו יורק, כשהביס את הנציגים המכהנים וורנר מילר ואת לוי פ. מורטון באספת הבחירה הרפובליקנית ואת הדמוקרט סמית' מ. ויד בהצבעה של בית המחוקקים המלא. היסקוק כיהן מ-4 במרץ 1887 עד 3 במרץ 1893, והיה יושב ראש הוועדה לארגון, התנהגות והוצאות של מחלקות ניהוליות (הקונגרסים ה-51 וה-52).

היסקוק נכשל בניסיונו להיבחר מחדש. לאחר שעזב את הסנאט, הוא חזר לעסוק במשפטים בסירקיוז.

### מוות וקבורה
הוא מת בסירקיוז ב-18 ביוני 1914, מאפופלקס. הוא נקבר בבית הקברות אוקווד.

## משפחתו
ב-23 בנובמבר 1859 התחתן היסקוק עם קורנליה קינג (1837–1908), וילדיהם כללו את הבנים אלברט קינג היסקוק (1861–1908) ופידליו קינג היסקוק (1869–1917). פרנק היסקוק ואשתו גידלו גם את האחיין פרנק ה. היסקוק בעקבות מותו של אביו ל. האריס היסקוק.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית ממדינת ניו יורק
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1834
קטגוריה:אמריקאים שנפטרו ב-1914
מרטין אנדזי

**מרטין אטמנגה אנדזי** (בצרפתית: **Martin Atemengue Ndzie**; נולד ב-16 בינואר 2003 בקמרון) הוא כדורגלן קמרוני המשחק בעמדת הקשר האחורי בראפיד וינה ובנבחרת קמרון.

## קריירת מועדונים
אנדזי גדל במחלקת הנוער של רנסאנס FC דה נגומו. ב-19 באוגוסט 2021 הושאל למועדון ספורט אשדוד מליגת העל הישראלית, והחל לשחק במחלקת הנוער של המועדון. ב-23 בינואר 2022 ערך את הופעת הבכורה שלו במועדון, בניצחון 0–1 על בני סכנין במסגרת המחזור ה-19 בליגה לעונת 2021/2022. הוא ערך ארבע הופעות ליגה במהלך תקופת ההשאלה, וב-22 במאי חתם על חוזה קבוע במועדון.

ב-14 בספטמבר 2022 הושאל להפועל רמת-גן גבעתיים מהליגה הלאומית למשך עונת 2022/2023. ב-15 בספטמבר ערך את הופעת הבכורה שלו במועדון, בהפסד 0–2 למכבי פתח תקווה במסגרת המחזור החמישי בליגה. ב-12 במאי 2023 הבקיע את שערו היחיד במועדון, בתיקו 2-2 עם הפועל ניר רמת השרון במסגרת הליגה. בסך הכל ערך 28 הופעות ליגה במהלך תקופת ההשאלה.

בעונת 2023/2024 חזר למ.ס. אשדוד על מנת להיות חלק מהקבוצה הבוגרת.

ב-7 באוגוסט 2025 חתם בראפיד וינה תמורת 2.5 מיליון אירו.

## קריירה בינלאומית
ב-2 באוקטובר 2024 זומן אנדזי לראשונה לסגל נבחרת קמרון לקראת משחקי מוקדמות גביע אפריקה לאומות 2025 נגד נבחרת קניה. ב-11 באוקטובר ערך את הופעת הבכורה שלו בנבחרת, בניצחון 1–4 על נבחרת קניה.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני מועדון ספורט אשדוד
קטגוריה:כדורגלני הפועל רמת גן
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2025
קטגוריה:כדורגלנים זרים בישראל
קטגוריה:כדורגלני ראפיד וינה
קטגוריה:קמרונים שנולדו ב-2003
הדג שבתוכנו

**הדג שבתוכנו - מסע אל ההיסטוריה בת 3.5 מיליארד שנים של גוף האדם** (Your Inner Fish: A Journey into the 3.5-Billion-Year History of the Human Body) הוא ספר מדע פופולרי מאת הביולוג ניל שובין שיצא לאור בשנת 2009.

300px|ממוזער|טקסט=טיקטאליק, מסווג כחוליה האבולוציונית המקשרת בין חולייתנים שנשארו במים (דגים) לבין חולייתנים בעלי ארבע הרגליים.|טיקטאליק, מסווג כחוליה האבולוציונית המקשרת בין חולייתנים שנשארו במים (דגים) לבין חולייתנים בעלי ארבע הרגליים.
שובין הוא פרופסור לפלאונטולוגיה ולאנטומיה הוא מתאר בספר את גוף האדם בצורה ייחודית, על ידי הסברים על מוצא משותף ודמיון של איברים, DNA, מיקרו-מבנים, והתנהגויות של בני אדם ליצורים חיים אחרים המקושרים לאדם על ידי אב קדמון משותף. הספר יצא לאור בעברית בשנת 2010 בהוצאת ידיעות ספרים, ספרי עליית הגג בתרגומה של עדי מרקוזה הס.

בעוד שיצורים דמוי בני אדם קיימים בעולם רק כמה מיליוני שנים, הספר מתאר את ההיסטוריה האבולוציונית של גוף האדם על ידי גילוי עקבות מתחומים כמו אנטומיה, כימיה וגנטיקה שהתפתחו בקרב יצורים חיים אחרים במשך תקופה של מיליארדי שנים של אבולוציה של החיים. שובין מדגים כיצד רוב התכונות שניתן למצוא בגוף האדם הן גרסה מורכבת או שונה של תכונות שניתן למצוא בקרב יצורים פשוטים יותר, שבמבט ראשון נראה שאין שום קשר בינם לבין בני האדם.

הספר מצביע לדוגמה על הדמיון ההומלוגי בין ידיים אנושיות לסנפיר של דג, כיצד הראש האנושי מאורגן בצורה דומה לזו של דגים חסרי לסתות שנכחדו מזמן, כיצד חלק גדול מהגנום האנושי דומה ובעל תפקוד דומה לגנום של תולעים וחיידקים. שובין מסביר כיצד השיהוק הוא הוא שריד אבולוציוני לעיצוב שהיה מוצלח בקרב אבות האדם שהיו דגים ודו-חיים, אבל יכול ליצור הפרעה לאדם.

לפי הספר קל יותר להבין אנטומיה אנושית כאשר מבינים את האבולוציה שעברו בעלי חיים ואורגזמים קדומים יותר, שענף אבולוציוני שלהם התפתח בין היתר לאדם. שובין טוען כי "הדרך הפשוטה ביותר ללמד סטודנטים את העצבים בראשו של אדם היא להראות להם את מצב הדברים בראשו של כריש. מפת הדרכים הקלה ביותר להכרת הגפיים נמצאת אצל הדגים. הזוחלים עוזרים לנו להבין את מיבנה המוח. הסיבה לכך היא שגופיהם של יצורים אלה הם על-פי-רוב גרסאות פשוטות של גופנו-אנו".
## סדרה תעודית
ב-2014 הפיק ערוץ PBS סדרה תעודית בשם "הדג שבתוכנו".https://www.pbs.org/video/your-inner-fish-program-your-inner-fish-2/ הסדרה שודרה גם בערוץ התעודה הגרמני Geo Television בסדרה, שובין מסתובב ברחבי העולם ובאמצעות במאובנים שונים של דגים, זוחלים ופרימטים כדי מסביר על אבולוציה של האדם ומה האבות הקדמונים הללו העבירו לנו.Der Fisch in uns הסדרה הופקה על ידי אולפן הסרטים הבריטי Jellyfish Picture.

## הערות שוליים

## קישורים חיצוניים
* רן לוי, ביקורת ספר: ‘הדג שבתוכנו’, ניל שובין, אתר הידען, 2010
* הספר באנגלית, באתר הכנה לבחינות AP Biology 
* פרק מתוך סדרת התעודה "הדג שבתוכנו"

קטגוריה:ספרי אבולוציה
קטגוריה:ספרי 2009
קטגוריה:ספרי אנטומיה
קטגוריה:ספרי אבולוציה אנושית
ברוקס הדלי

**ברוקס הדלי** (באנגלית: **Brooks Headley**) הוא מוזיקאי ושף אמריקאי, הידוע בעיקר כמתופף במספר להקות הארדקור פאנק ואינדי רוק. בנוסף לקריירה המוזיקלית שלו, הדלי הוא שף קונדיטור לשעבר במסעדת ארבעה כוכבים בניו יורק, וכיום הוא בעלים של מסעדה צמחונית. בשנת 2024 הופיעה ברשימת 100 האנשים המשפיעים ביותר בעולם של מגזין טיים.

## קריירה מוזיקלית
הדלי החל את הקריירה המוזיקלית שלו כמתופף בלהקת ההארדקור/אימו "Universal Order of Armageddon" שפעלה באזור בולטימור בשנים 1992–1994. בשנת 1993, יחד עם חברו ללהקה, טוני ג'וי, הצטרף להרכב האחרון של להקת הארדקור הפוליטית "Born Against".

לאחר מכן עבר לריצ'מונד, וירג'יניה, והקים את הלהקה "(Young) Pioneers", עמה פעל מספר שנים. במהלך שנות ה-90, הדלי השתתף במספר הרכבים נוספים, כולל "Men's Recovery Project" ו-"The Great Unraveling", לפני שהפך לחבר קבוע בהרכבים "Skull Kontrol" ו-"Wrangler Brutes".

בהמשך דרכו המוזיקלית, הדלי הקים את הלהקה "Oldest" יחד עם הגיטריסט מיק באר מלהקת "Orthrelm". בנוסף, הוא פעיל שוב עם להקת "Universal Order of Armageddon", שהחלה להופיע מחדש בשנת 2010.

## קריירה קולינרית
הדלי לא נודע רק בזכות כישוריו המוזיקליים אלא גם בזכות קריירה מצליחה בתחום הקולינרי. הוא כיהן כשף קונדיטור במסעדת היוקרה "דל פוסטו" בניו יורק, שקיבלה ארבעה כוכבים ממדריך הניו יורק טיימס. במאי 2013, זכה הדלי בפרס "שף הקונדיטור המצטיין" מטעם קרן ג'יימס בירד בזכות עבודתו ב"דל פוסטו".

לאחר שעזב את "דל פוסטו", פנה הדלי ליזמות קולינרית והקים את המסעדה "Superiority Burger", המתמחה בהמבורגרים צמחוניים. בשנת 2019, הוא היה מועמד לפרס קרן ג'יימס בירד בקטגוריית "השף הטוב ביותר: ניו יורק" עבור מסעדתו.

## חיים אישיים
בשנת 1999, סיים הדלי תואר ראשון באוניברסיטת מרילנד והיה חבר באגודת הכבוד הלאומית Golden Key National Honor Society.

## קישורים חיצוניים

## הערות שוליים

קטגוריה:מגדנאים
קטגוריה:שפים אמריקאים
קטגוריה:מתופפים אמריקאים
קטגוריה:מוזיקאי פאנק (Punk)
קטגוריה:מוזיקאי רוק
קטגוריה:בוגרי אוניברסיטת מרילנד
קטגוריה:מסעדנים אמריקאים
קטגוריה:אמריקאים שהופיעו ברשימת טיים 100
קטגוריה:אמריקאים שנולדו במאה ה-20
הדר מור יוסף

**הדר מור יוסף** (נולדה: 13 באוקטובר 2005) היא כדורסלנית ישראלית המשחקת בעמדת הקלעית בהפועל לב ירושלים.

## קריירת כדורסל
מור יוסף החלה לשחק כדורסל ב-2019, בשורות קבוצת נערות ב' של הפועל לב ירושלים. בעונת 2020/2021 עלתה עם הקבוצה לליגת העל לנערות, ובעונה הבאה השתלבה בשורות קבוצת הבוגרות של הפועל לב ירושלים בליגה הארצית, והייתה שותפה לעליית הקבוצה הבוגרת לליגה הלאומית.

בעונת 2022/2023 הוחתמה כשחקנית מן המניין בקבוצת הבוגרות של המועדון, והייתה שותפה בזכייה באליפות הליגה הלאומית והעלייה לליגת העל, ובזכיית הקבוצה בגביע האיגוד. באותה עונה זכתה בתואר "תגלית העונה" של הליגה הלאומית.

לקראת עונת הבכורה של הקבוצה בליגת העל חידשה הקבוצה את החוזה עם מור יוסף. בעונה זו השתתפה ב-16 משחקי ליגה, בהם שותפה בממוצע 12 דקות, קלעה 1.9 נקודות, ומסרה 1.7 אסיסטים.

## קישורים חיצוניים

* פרופיל השחקנית באתר ספסל

## הערות שוליים

קטגוריה:כדורסלניות הפועל לב ירושלים
קטגוריה:ישראליות שנולדו ב-2005
קטגוריה:ישראלים שנולדו ב-2005
ראפע חג'אג'רה

**ראפע חג'אג'רה** (בערבית: **رافع حجاجره**; נולד ב-29 בדצמבר 1958) הוא פוליטיקאי בדואי-ישראלי שכיהן כראש המועצה המקומית כעביה-טבאש-חג'אג'רה.

## ביוגרפיה
נולד לפיאד וכאמלה וגדל בכפר חג'אג'רה שב. הבכור מתוך תשעה אחים ואחיות. למד בבית ספר יסודי חג'אג'רה ובתיכון עירוני נצרת.

בשנים 1999–2009 שימש כקצין מחוז צפון במשרד הפנים והופקד על נפות צפת והגליל העליון.

בשנת 2009 מונה ליו"ר ועדה לתכנון ובנייה מבוא העמקים ויו"ר ועדה ממונה כפר מנדא עד שנת 2013.

בשנת 2013 יצא לתקופת חל"ת על מנת להתמודד בבחירות לרשויות המקומיות. בבחירות לרשויות המקומיות ב-2013 התמודד לראשות המועצה מול מוחמד כעביה, חסן כעביה, יאסר טבאש וזידאן כעביה. בסיבוב הראשון זכה ל-24.15% מהקולות ולא עלה לסיבוב שני.

בשנים 2013–2018 שימש ממונה רשויות מחוז צפון במשרד הפנים.

בבחירות לרשויות המקומיות ב-2018 התמודד לראשות המועצה בשנית מול חסן כעביה, ויאסר טבאש. בסיבוב הראשון של הבחירות זכה ל-31.78% מהקולות ועלה לסיבוב השני מול חסן כעביה שזכה ל-37.23% מהקולות. בסיבוב זה ניצח עם (53.85%, 1,834 קולות) לעומת (46.15%, 1,572 קולות) לכעביה.

הוא בעל תואר ראשון במדע המדינה ותואר שני במינהל ציבורי שניהם מאוניברסיטת חיפה.

הוא נשוי לאמנה ואב לשישה. מתגורר בכפר חג'אג'רה.

## קישורים חיצוניים
* 

## הערות שוליים

קטגוריה:בדואים ישראלים
קטגוריה:ראשי מועצת כעביה-טבאש-חג'אג'רה
קטגוריה:עובדי משרד הפנים
קטגוריה:בוגרי אוניברסיטת חיפה
קטגוריה:ישראלים שנולדו ב-1958
סיגברט הראשון

**סיגברט הראשון** (**Sigebert I**, או **סיגיברט Sigibert**, בלטינית: *Sigibertus*; 535 לערך – 575 לערך) היה מלך פרנקי של אוסטרזיה ממות אביו בשנת 561 ועד מותו שלו בשנת 575. הוא היה הבן השלישי שנותר בחיים מתוך ארבעה של כלותאר הראשון ואינגונד. בתקופת שלטונו היה עסוק בעיקר במלחמת אזרחים מוצלחת נגד אחיו למחצה, כילפריך הראשון, מלך נויסטריה.

## היסטוריה
כשכלותאר הראשון מת בשנת 561, ממלכתו חולקה, בהתאם למנהג הפרנקי, בין ארבעת בניו: סיגברט הפך למלך החלק הצפון-מזרחי, הידוע בשם אוסטרזיה, עם בירתו ריימס, ואליו הוסיף טריטוריה נוספת עם מותו של אחיו, כריברט הראשון, בשנת 567 או 568; כריברט עצמו קיבל את הממלכה שבמרכזה פריז; גונתרם קיבל את ממלכת בורגונדיה  עם בירתה באורליאן; והבן הצעיר, כילפריך הראשון, קיבל את סואסון, שהפכה לנויסטריה כאשר קיבל את חלקו בממלכתו של כריברט. פלישות של האווארים, שבט נוודים אכזרי הקשור להונים, גרמו לסיגברט להעביר את בירתו מריימס למץ. הוא הדף את ההתקפות שלהם פעמיים, ב-562 ובסביבות 568. הוא הובס ונלכד על ידי הונים (אווארים), אך בסוף עשה איתם שלום.

בערך בשנת 567, הוא התחתן עם ברונהילדה (ברונכילדיס), בתו של המלך הוויזיגותי אתנגילד . לדברי גרגוריוס מטור:

: "כאשר ראה המלך סיגברט שאחיו לוקחים נשים שאינן ראויות להם, ולחרפתם בעצם נישאו לשפחות, הוא שלח משלחת לספרד ובמתנות רבות ביקש את ברונהילדה, בתו של המלך אתנגילד. היא הייתה עלמה יפה בדמותה, מקסימה למראה, בעלת סגולה ומתנהגת יפה, בעלת תבונה והתבטאות נעימה. אביה לא סירב, אלא שלח אותה אל המלך שציינתי את שמו עם אוצרות גדולים. והמלך קיבץ את אנשיו החשובים, הכין משתה ונשא אותה לאישה בששון ובשמחה רבה. ואף על פי שהייתה חסידה של התורה האריאנית, היא המירה את אמונתה בעקבות הטפת הבישופים ותוכחת המלך עצמו, והיא הודתה בשילוש הקדוש המבורך באחדות, והאמינה והוטבלה. והיא עדיין נשארת קתולית בשם ישו".

בעקבות זאת, ביקש אחיו כילפריך את ידה של בתו השנייה של אתנגילד, גלסווינתה . היא ניתנה לו והוא נטש את נשותיו האחרות. עם זאת, עד מהרה הוא עייף ממנה ורצח אותה כדי להתחתן עם פילגשו פרדגונד. ככל הנראה עקב כעסה של ברונהילדה על רצח אחותה, חיפש סיגברט נקמה. שני האחים כבר היו במלחמה, אך עוינותם התגברה כעת למלחמה ארוכה ומרה שנמשכה על ידי צאצאיהם.
[שמאל|ממוזער|220x220 פיקסלים| רצח סיגברט מאת [ז'אן פוקה, מתוך "הכרוניקות הגדולות של צרפת"  מהמאה ה-15.]]
בשנת 573, השתלט סיגברט על פואטייה וטורן, וכבש את רוב ממלכתו של כילפריך. לאחר מכן התחבא כילפריך בטורנה. אבל ברגע הניצחון של סיגברט, כשזה עתה הוכרז כמלך על ידי נתיניו של כילפריך בוויטרי-אן-ארטואה , הוא נרצח על ידי שני מתנקשים שעבדו עבור פרדגונד.

בנו כילדברט השני ירש אותו תחת העוצרות של ברונהילדה. ברונהילדה וכילדברט הכניסו את עצמם במהירות תחת חסותו של גונתרם, שבסופו של דבר אימץ את כילדברט כבנו ויורשו. עם ברונהילדה היו לו שתי בנות: אינגונד  וכלודוסינד (Chlodosind).

## קישורים חיצוניים

## הערות שוליים

קטגוריה:השושלת המרובינגית
קטגוריה:מלכים פרנקים
קטגוריה:מלכים מהמאה ה-6
קטגוריה:מלכי אוסטרזיה
קטגוריה:ילידי 535
קטגוריה:נפטרים ב-575